Aðalfundur FEBH, 2016, haldinn fimmtudaginn 11. febrúar.

Mættir eru: 72.

**1. Formaður setur fund.**

Kristín Dagbjartsdóttir formaður setur fundinn og biður fólk að rísa úr sætum og minnast látins félaga, Karls Jónatanssonar sem lést í janúar s.l.

Kristín biður Jóhann Gunnarsson að vera fundarstjóra og Sæunni Freydísi Grímsdóttur að vera fundarritara. Hvort tveggja samþykkt samhljóða.

**2. Fundarstjóri.**

Jóhann talar um hvort fundurinn sé rétt boðaður. Í Samþykktum félagsins sé kveðið svo á að fund skuli boða með dreifibréfi til félagsmanna, en undanfarið hafi auglýsing í Dagskránni verið látin duga og engar athguasemdir verið gerðar þar við. Hann bendir á að auglýsing hafi byrst í Dagskránni hálfum mánuði fyrir fund með öðrum dagskrárliðum. Jóhann bað fundarmenn að gera athugasemd ef þeir teldu ástæðu til. Enginn gerði athugasemd við boðun fundarins og því telst rétt til hans boðað og fundurinn löglegur.

**3. Skýrsla formanns.**

Formaður Kristín Dagbjartsdóttir flytur skýrslu sína sem ýtarleg og er einnig send til bæjarstjórnar Hveragerðis eins og venja er.

Kristín nefnir að skýrslan er frá aðalfundi til aðalfundar. Í fyrra mættu 42 félagar á aðalfundinn en síðan á haustfundi höfðu 23 nýir félagar bætst við og 32 félagar á árinu. FEBH telur 229 félaga í dag

Á Stjórnarfundir 8. júlí lét fyrrverandi formaður Hrafnhildur Björnsóttir af störfum í stjórninni vegna veikinda sinna, sagði hún af sér bæði formennsku og stjórnarsetu og tók þá Kristín varaformaður við formennskunni. Þess má geta að einn annar stjórnarmaður Hrafnhildur Jóhannsdóttir ritari, hefur ekki starfað síðan í ágúst vegna veikinda.

Stjórnin hefur verið frekar fáliðuð nú í vetur. Stjórnin hefur fundað 20 sinnum.

Kristín talaði um félagsstarfið sem var fjölbreytt að venju, þar má telja bókmenntir, handavinnu, félagsvist, boccia, útskurð, kórinn Hverafugla og fyrirlestra á fimmtudagsmorgnum með gestum og heimamönnum. Skemmtileg erindi þar sem konur og karlar segja frá. Gönguhópurinn okkar, sundleikfimi, stólaleikfimi, línudans og pútt.

**Nýbreytni í félagsstarfinu:** Boðið var uppá eftirfarandi námskeið. Tölvunámskeið í Grunnskólanum. Nylonsokka föndur Örn Guðmundss. Postulínsmálun, leiðbeinandi Jónína Valdimarsd., Kirkjuferju.

Glerlist hjá Dagnýju Magnúsdóttur, Hendur í Höfn, Þorlákshöfn.

Stólaleikfimi hjá Loreley Sigurjónsdóttur Austurmörk 25 Hveragerði, áður hefur stólaleikfini verið á vegum félagsins og þá í Þorlákssetri.

Skraflfélag Íslands með kynningu á borð-og net-skrafli.

**Stjórnin skipar í allar nefndir** og setur þeim verkefni, starfandi nefndir eru: Ferðanefnd, fræðslunefnd, bridsnefnd, skemmtinefnd, spila- og bingónefnd og uppstillinganefnd. Nefndir starfa í samráði við stjórn.

**Gestakomur til FEBH:** Sjónvarpsstöðin N4 kom í heimsókn 13. janúar, þátturinn „að sunnan“ með Margréti Blöndal og Sighvati Jónssyni.

Eldri borgarar frá Hrafnistu Hafnarfirði komu í kaffi í nóvember, 60 manns

Félag eldri borgara í Grindavík komu í kaffi í Þorlákssetur, 60 manns.

Hringurinn Kór eldri borgara í Rangárþingi kom í heimsókn 26. febrúar.

Gestir á Sparidögum á Hótel Örk komu í heimsókn 7 þriðjudagsmorgna í febrúar, mars og apríl, fengu kaffi og jólaköku, samtals 322 víðsvegar af landinu.

Boccia hópur frá Eyrabakka kom í heimsókn 3. feb.20 manns Vinabekkur félagsins í Grunnskólanum kom í heimsókn í nóvember.

**Blómstrandi dagar í Þorlákssetri** helgina 15. 16. og 17. ágúst og helgina 22. og 23. ágúst. Annað árið í röð sá Bókmenntahópurinn um dagskrána. Yfirskriftin var Konur í Hveragerði. Fjallað um merkar konur í Hveragerði fyrr á árum ásamt sýningu á munum og fatnaði. Þetta er okkar framlag til bæjarhátíðarinnar. Umsjón með dagskránni höfðu Anna Jórunn Stefánsdóttir og Helga Baldursdóttir. Mappa með myndum og texta sýningarinnar liggur frammi aðgengileg til skoðunar. 213 gestir skráðu sig í gestabók.

**Hverafuglar kór félagsins**: Söngstjóri er Örlygur Atli Guðmundsson

Sungið á Jólagleði félagsins á Hótel Örk. Sungið á Dvalarheimilinu Ási.

Kóramót var haldið 30. jan 2016 í Hveragerðiskirkju. Gestakórar: Eldey frá Suðurnesjum og Tvennir tímar frá Uppsveitum Suðurlands.

**Fundir og skemmtanir**: Þorrablót 6. feb 2015 í Þorlákssetri 52 manns

Vorfagnaður á Hótel Örk ásamt FEB á Selfossi 30. apríl, 100 manns.

Haustfundur 3. september, 98 manns

Jólahlaðborð Hótel Arkar 3. desember á Hótel Örk, 60 manns

Jólagleði FEBH á Hótel Örk 14.des. , 70 manns

Kvikmyndasýningar voru nokkur kvöld (3), 35 manns

Skemmtikvöld voru haldin (3), 30 manns

Vorfagnaður og Góugleði Félags eldri borgara á Hótel Selfossi 4.feb 2016 FEBH boðið að taka þátt, 23 mættu. Samtals mættu 135 á Vorfagnaðinn.

**Ferðir:** Bæjarferð í Íslenska erfðagreiningu, 30. mars. Unaðsdagar í Stykkishólmi 5. – 8. maí. Ferð um neðanverðan Flóa 14. júlí Ferð um Suðurland 25. ágúst Leikhúsferð í Aratungu í febrúar. 2016

Listasafn Árnesinga var heimsótt tvisvar.

**Annað:**  Framkvæmdir standa yfir vegna neyðarútgangs, verkið er í kyrrstöðu. Unnið að lagfæringum vegna athugasemda Brunavarna Árnessýslu á brunavörnum húsnæðis FEBH. Þeir komu í heimsókn í nóvember 2015 gáfu frest á úrbótum til 4.jan 2016. Tafir á vinnu við neyðarútgang kallaði á beiðni um 3ja mánaða frest, sem hefur verið staðfestur. Flestar athugasemndir eru sameignamál, Apóteksins, Heilsugæslunnar og FEBH.

FEBH er þátttakandi í Ljóðasetri Hveragerðis.

Kristín Dagbjartsdóttir formaður FEBH tók þátt í undirbúningi um framtíðarþing um farsæla öldrun á Suðurlandi, sem haldið var 16. nóvember 2015 á Selfossi. Öll félög eldri borgara á Suðurlandi eru aðilar að þessu verkefni.

„Þjóðarsátt um læsi“ sem formaður FEBH Kristín Dagbjartsdóttir og Helgi Kristmundsson formaður Rauða krossdeildar Hveragerðis áttu frumkvæði að viðræðum um að koma að því verkefni sem sjálfboðaliðar. Bæjarráð samþykkir að vinna að skipulagi verkefnisins í samvinnu við Grunnskólann. Félagar í FEBH og Rauða krossinum í Hveragerð aðstoða börn með lestur.

Stjórnin samþykkti að hætta að handskrifa fundargerðir. Sæunn Freydís Grímsdóttir fráfarandi ritari FEBH ritaði allar fundagerðir síðan 1982 úr stóru fundagerðarbókinni í tölvu, þannig að þær eru allar á rafrænu formi. Stjórnin þakkar Sæunni frábært starf. Kristín Dagbjartsdóttir las þær allar yfir og lagfærði það sem betur mátti fara. Þar verður saga félagsins aðgengileg öllum þeim sem hafa áhuga og vel varðveitt í formi fundagerða. Þetta er svo frábær vinna, að hún má ekki detta niður, það verður að halda henni áfram. Allar fundagerðir fara inná heimasíðuna með eldri fundagerðum í aldursröð. Einnig er varðveitt eitt eintak af öllum fundagerðum í möppu, til varðveislu og aðgengileg t.d. fyrir þá sem ekki hafa tölvu.

Anna Jórunn Stefánsdóttir er tengiliður stjórnar inn á heimasíðuna hvera.net. Setur inn allt efni, sem hún fær tilbúið frá stjórn. Páll Svansson er hönnuður heimasíðunnar hvera.net.

Jóhann Gunnarsson sér um félagatalið og útbýr félagsskírteinin, ómetanleg vinna sem þar er unnin.

Formaður hefur lokið kynningu á skýrslu sinni, það komu 2 athugasemdir komu við skýrsluna sem Kristín bætir inn á skýrsluna en þær lutu að púttinu og tölvunámskeiði.

**4. Reikningar:**

Egill Gústafsson gjaldkeri kynnir og skýrir reikninga félagsins.

**Rekstrarreikningur 2015 2014**

Rekstrartekjur samtals 6.654.767,- 2.992.779.-

Rekstrargjöld samtals 5.173.807,- 4.734.444,-

Fjármagnsliðir 37.614,- 57.109,-

**Hagnaður af reglul. starfs. og verðbr. 1.518.574,- 1.684.556,-**

Skýringar og sundurliðun á framlagi  **2015 2014**

Hveragerðisbæjar.

mánaðarleg greiðsla

114.000 x 12 = 12 + 4.000 1.452.000,- 1.372.000,-

Fasteignagjöld 552.871,- 385.156,-

Hússjóður 616.837,- 518259,-

Brunatrygging húss 61.371,- 59.082,-

Brunatrygging innbús 7.504,- 6.285,-

Framlag til frágangs á skyggnum 253.946,-

Framlag til neyðarútgangs 3.038.238,- ....................

**Framlag samtals: 5.982.767,- 2.340.779,-**

**Efnahagsreikningur 2015 2014**

Fasteignir skv. fyrningarsk. samtals 18.727.906,- 19.242.872,-

Lausafjármunir samtals 675.615,- 750.684,-

**Eignir samtals 23.613.420,- 22.112.398,-**

**Rekstrarhagnaður skv.rekstrarr. 1.518.574,- 1.684.556,-**

**Ég læt þess getið að veltufjármunir í árslok 2015**

**eru 4.409.899,- en skuld félagsins er 197.287,-**

Egill segir 179 félaga hafa greitt félagsgjöld árið 2015. Stjórnin telur að allir sem nýta aðstöðu eða hin ýmsu atriði sem félagið stendur fyrir eigi að greiða félagsgjöld.

Fundarstjóri gerir athugasemd við skýrslu stjórnar að hann hafi annast utanumhald um félagaskrána og gert félagsskírteinin.

Kristín biður hann afsökunar og mun bæta þessu inn í skýrsluna.

Funarstjóri óskar eftir athugasemdum við reikninga félagsins, enginn gerir athugasemdir. Reikningar teljast því samþykktir samhljóða.

**5. Ferðanefnd.**

Sigurjón Guðbjörnsson talar um leikhúsferð sem farin verður á morgun upp í Aratungu og sem næstum fullbókað er í.

Sigurjón kynnir mörg spennandi tilboð sem félaginu hafa borist um ferðir á vordögum.

Góugleði 5. mars á Eyrarbakka - Unaðsdagar á Hótel Stykkishólmi þar eru nokkrar helgar lausar - Vordægur í Myvatnssveit - Landinn á Öngulsstöðum í Eyjafjarðarsveit.

Öll þessi boð verða sett upp á töflu í Þorlákssetri og einnig inn á hvera.net.

Ferðanefnd félagsins mun ekki hafa forgöngu með neitt af þessu eða sjá um skipulagningu nema sérstakar óskir komi fram frá nokkrum félögum FEBH.

Spurt var um rútuferðir á staðina ef áhugi væri fyrir hendi, ferðanefndin vill kanna áhuga áður en kostnaður við rútubíl er kannaður.

Sigurjón upplýsti um að ferðanefndin væri að kanna með ferð austur um 3-4 daga ferð á Hornafjörð og jafnvel austur á Djúpavog síðari hluta maí. Þetta verður allt kynnt á töflu í Þorlákssetir og á hvera.net.

**6. Neyðarútgangur.**

Egill Gústafsson útskýrir stöðuna með neyðarútganginn úr salnum. Tilboð í verkið hljóðaði upp á 2.6 millj. króna. Stiginn er kominn upp en það vantar handriðið og síðan verður hurð sett í stað gluggans þegar stigi og handrið er tilbúið. Nefnt hefur verið að nota mætti sleggju til að brjóta glerið í glugganum ef vá kemur upp í salnum og aðrar útgönguleiðir ekki færar.

**7. Stjórnarkjör.**

Uppstillinganefnd skipuð þeim: Jónu Einarsdóttur formanni, Laufeyju S.Valdimarsdóttur og Sigurjóni Guðbjörnssyni.

Starfandi formaður Kristín Dagbjartsdóttir gefur ekki kost á sér sem formaður áfram en hún situr í aðalstjórn enda hefur hún ekki lokið kjörtímabili sínu þar.

Í aðalstjórn hafa lokið kjörtímabili sínu og gefa ekki kost á sér áfram, þau Guðlaug Birgisdóttir og Hrafnhildur Jóhannsdóttir.

Í varastjórn hefur Helgi Kristmundsson lokið sínu kjörtímabili og gefur kost á sér áfram.

Í formannsembættið gefur Gísli Garðarsson kost á sér, hann rís úr sæti og er fagnað með lófataki.

Í aðalstjórn gefa kost á sér þau Guðmundur Karl Þorbjörnsson og Jónína Haraldsdóttir, þau rísa úr sætum og er fagnað með lófataki.

Nýkjörna stjórn skipa: Gísli Garðarsson formaður, aðrir í aðalstjórn eru: Kristín Dagbjartsdóttir, Egill Gústafsson, Guðmundur Karl Þorbjörnsson og Jónína Haraldsdóttir, stjórnin skiptir með sér verkum á fyrsta fundi þeirra.

Í varastjórn eru áfram þau: Helga Baldursdóttir og Helgi Kristmundsson.

**8. Skoðunarmenn reikninga.**

Skoðunarmenn reikninga eru áfram þeir: Garðar Hannesson og Sigurjón Guðbjörnsson.

**9. Önnur mál.**

Jón Helgi Hálfdánarson talar um Boccía keppni sem þau eru í og vantar annað boltasett, hann biður fundinn um að mega kaupa eitt sett, stjórnin fjallar um beiðnina við fyrsta tækifæri. Jón fer með boðskap um samskipti og ræktun hugans um gildi þess að gefa öllum einlægt bros, ljós og kærleik.

Guðbrandur Valdimarsson. Segist vera með kvörtun eða ábendingu vegna færðar fyrir framan bakdyra inngang í Þorlákssetur. Í vetur hefur þetta verið sérstaklega slæmt, klakabunki við dyrnar sem gengst niður og verður flugháll.

Garðar Hannesson. Þakkar fráfarandi stjórnarmönnum farsælt starf og fagnar nýjum formanni Gísla Garðarssyni, þeir störfuðu lengi saman á ýmsum vettvangi, einnig þakkar hann gjaldkera hans störf sem hann vonar að verði ódauðlegur í starfinu. Garðar þakkar sumarferð í Rangárvallasýslu með fararstjórn Jóhanns Gunnarssonar sem hann segir að hafi verið mjög skemmtileg og fræðandi. Garðar hlakkar til að fara ferð í vor allt austur á Djúpavog þar sé hótel- eða farfuglaheimilishaldari sem hafi búið í Hveragerði.

Hann þakkar þeim sem starfað hafa fyrir félagið og kveðt fús að leggja félaginu lið.

Gísli Garðarsson nýkjörinn formaður þakkar traustið, hvað gat hann sagt þegar tvær fallegar konur komu og báðu hann? Gísli kvaðst jafnréttissinnaður, hann er fyrsti karlkyns formaður félagsins þar sem karlar hafa nú meirihluta í stjórn félagsins. Gísli þakkar fráfarandi stjórn störf hennar og hlakkar til að starfa með nýju stjórinni, hann þakkar Agli gjaldkera sérstaklega hans störf.

Kristín þakkar öllum hópstjórum og nefndarmönnum gott samstarf. Hún þakkar Jóhanni utanumhald um félagaskrána og gerð félagsskírteinanna og færir honum blóm.

Kristín færir Guðlaugu Birgisdóttur blóm með þakklæti fyrir hennar störf. Kristín gat þess að á haustfundinum hefði Hrafnhildi fyrrverandi formanni hefði verið færð blóm og þökkuð hennar störf fyrir félagið. Hrafnhildur Jóhannsdóttir var fjarverandi vegna veikinda og Kristín fer með blóm heim til hennar og flytur henni þakkir fyrir hennar störf.

Í fyrsta skipti er karlmaður í forsvari fyrir stjórn félagsins, 4 karlar og 3 konur í stjórninni.

Kristín þakkar fundarmönnum komuna.

Jóhann slítur fundi kl. 15:15 og býður fundarmönnum að fá sér kaffi og með því, kaffið kostar kr.1.000,-

Fundarritari er Sæunn Freydís Grímsdóttir.